ગુજરાત રાજ્યને ખુલ્લામાં શૌચક્રીયા માંથી મુક્ત કરવામાં આવેલ છે. તે મુજબ બિહાર રાજ્યને પણ જડપથી ખુલ્લામાં શૌચક્રીયા માંથી મુક્ત કરવાના શુભ આશય થી કેન્દ્ર સરકાર દ્વારા 3 થી 10 એપ્રીલ દરમ્યાન "સત્યાગ્રહ થી સ્વચ્છાગ્રહ" ની ઉજવણી કરવાનો સંકલ્પ કરવામાં આવેલ છે. જે ભગીરથ કાર્યમાં ગુજરાત રાજ્યના જુદા - જુદા જિલ્લામાંથી સ્વચ્છાગ્રહી બિહાર ખાતે મોકલવામાં આવેલ છે. જે અભીયાનમાં દાહોદ જિલ્લામાંથી કુલ 15 સ્વચ્છાગ્રહી જોડાયેલ છે. જેઓ બિહાર રાજ્યના જુદા - જુદા જિલ્લાના ગામોમાં ગ્રામજનોને શૌચાલયના ઉપયોગથી થતા ફાયદાની સમજણ આપી "મન બનાવો - શૌચાલય બનાવો" અભીયાન હાથ ધરેલ છે.